Panevėžio laisvoji ekonominė zona

Panevėžio laisvoji ekonominė zona (Panevėžio LEZ) – laisvosios ekonominės zonos statusą turinti 47 ha pramoninės plėtros teritorija, kur klientams yra nustatytos mokesčių, muitų, kvotų lengvatos ir specialiosios veiklos taisyklės, siekiant investuotojams sudaryti palankesnes veiklos sąlygas. Panevėžio laisvoji ekonominė zona buvo įsteigta 2013 metais. Panevėžio LEZ teritorijoje įrengta visa reikalinga infrastruktūra, paruoštas detalus zonos planas, į atskirus plotus padalyti sklypai, paruošti ir apšviesti vidaus keliai, įvesta 7000 kW galios elektros linija, dujotiekis, vandentiekis bei kanalizacija.http://www.pfez.lt/ Klientams, investavusiems ne mažiau kaip 1 mln. eurų, nustatytos mokesčių, muitų ir kvotų lengvatos.

 Strateginė Panevėžio LEZ vieta 
LEZ įkurta strategiškai patogioje vietoje – atstumas iki Vilniaus ir Rygos – 150 km, iki Klaipėdos jūrų uosto – 240 km, iki Šiaulių oro uosto – 80 km. Panevėžio LEZ turi tiesioginį susisiekimą su „Via Baltica“ magistrale. Šalia geležinkelio trasa, jungianti Maskvą su Kaliningradu.http://www.pfez.lt/

 Investuotojai 
„Devold“ – norvegų tekstilės gamintojas, veiklą plėtojantis nuo 1853 m.,„Devold“ gamina dviejų tipų produkciją: sporto ir laisvalaikio tekstilės gaminius bei apsauginius drabužius, kurie yra eksportuojami į visą pasaulį. 2015 m. vasarą atidaryta 15 000 m² gamykla, kurioje dirba daugiau nei 300 darbuotojų.http://vz.lt/?PublicationId=be97a788-d860-4668-9cfa-93d7539458af

 Mokestinės lengvatoshttp://www.pfez.lt/lt/apie-panevezio-lez/mokestines-lengvatos.htm 
 Mokestis  Kitur LietuvojeLEZ Pelno mokestis 15 % 0 % (pirmus 6 metus); 7,5 % (kitus 10 metų) Nekilnojamojo turto mokestis  0,3–3 %  0 % Dividendų apmokestinimas  15 % 0 %

 Šaltiniai 

 Nuorodos 
 Oficiali svetainė

Kategorija:Panevėžys
Kategorija:Lietuvos laisvosios ekonominės zonos